《侍御周伯温以行台羁留姑苏，柬寄之》
元代·张昱

白头岁月付流波，何物虚名在谏坡？属国莫嫌持节久，子阳犹谓见天多。

强梁不见图销印，跋扈如闻欲倒戈。一树红梨春事晚，宣文阁下欲如何？

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。